钦定古今图书集成/明伦汇编/氏族典/第134卷 > 《廖用贤尚友录》 > 秦岳
## 钦定古今图书集成/明伦汇编/氏族典/第134卷 > 《廖用贤尚友录》 > 秦岳

按《万姓统谱》：岳，字维翰，慈谿人。由邑庠弟子员中永
乐丁酉乡试。卒业太学，拜兵部武选主事，升本部职
方郎中，升山西布政司右参议，督理粮储。时水旱相仍，有司催科愈迫，而逋积愈多。岳曰：“暑雨艰食，民方
怨咨，急之使倍价以偿，是转之沟壑耳，况岁且有秋
乎？”因嘱其耆老而谕之，民大悦。越三月，鞭扑不施，而
逋积以清。丁母忧去。性宽厚朴实，无骄矜忮求之态。
尝书“勤俭忍耐谦和”六字以自警，人称为长者。